**ბსუ-ს სოციალური პროგრამა: სტუდენტთა შეღავათები სწავლის საფასურში - 2022-2023 სასწავლო წელი (შემოდგომის სემესტრი)**

**კონკურსის ჩატარების ვადები განისაზღვრა შემდეგნაირად:**

 ა) ბსუ-ს სტუდენტთა **განცხადებებისა და დოკუმენტაციის წარმოდგენა** - 2022 წლის **21 ოქტომბრიდან 31 ოქტომბრის**ჩათვლით;

ბ) წარმოდგენილი განცხადებებისა და დოკუმენტაციის საკონკურსო კომისიის მიერ **განხილვა** - 2022  წლის  **01-07 ნოემბერი**;

გ) კონკურსის **შედეგები გამოქვეყნდება კომისიის სამუშაო ადგილზე** (ბსუ-ს II კორპუსში (ბათუმი, რუსთაველის ქ. N32) სტუდენტთა კარიერული განვითარების, კულტურისა და სპორტის დეპარტამენტის სამუშაო ოთახთან) და **ბსუ-ს ვებგვერდზე** - არაუგვიანეს 2022 წლის **09 ნოემბერი**;

დ) **შეღავათის მინიჭების შესახებ** ადმინისტრაციის ხელმძღვანელის **ბრძანება გამოიცემა** -არაუგვიანეს 2022 წლის **15 ნოემბერი**.

**პროგრამაში მონაწილეობის მისაღებად სტუდენტებმა დადგენილ ვადებში ელექტრონულად, ბსუ-ს პორტალზე - portal.bsu.edu.ge-ზე (ველის -,,წერილი კანცელარიას“ მეშვეობით) უნდა წარადგინონ:**

ა)  განცხადება (შევსებული წინამდებარე ბრძანებაზე თანდართული ფორმით - **დანართი 1);**

ბ) საქართველოს მოქალაქის პირადობის მოწმობის (პასპორტის) და დაბადების მოწმობის ასლი (დედანი წარედგინება საკონკურსო კომისიის მოთხოვნის შემთხვევაში);

გ) ფაკულტეტის მიერ გაცემული ცნობა სტუდენტის აკადემიური მოსწრების შესახებ (**სასწავლო ბარათი**. ცნობა გაიცემა მხოლოდ სტუდენტის აქტიურ სტატუსში მყოფ პირებზე);

დ) სოციალური კატეგორიის დამადასტურებელი დოკუმენტაცია (რაც გათვალისწინებულია ,,ბსუ-ში სასწავლო სოციალური პროგრამის სტუდენტთა შეღავათები სწავლის საფასურში განხორციელების წესის დამტკიცების თაობაზე“ბსუ–ს წარმომადგენლობითი საბჭოს 2022 წლის 20 აპრილის №07-01/23 გადაწყვეტილებით დამტკიცებული წესის/პროგრამის მე-3 მუხლით);კონკურსში მონაწილეობა შეუძლია ერთიანი ეროვნული გამოცდების საფუძველზე ჩარიცხულ, საქართველოს მოქალაქეობის მქონე ბსუ-ს საბაკალავრო,  მედიცინის მიმართულებით ერთსაფეხურიანი,  დაწყებითი განათლების მასწავლებლის მომზადების ინტეგრირებულ საბაკალავრო - სამაგისტრო  საგანმანათლებლო პროგრამის აქტიური სტატუსის მქონე  სტუდენტებს, **სწავლების მე-2 სემესტრიდან.**

**2.კონკურსში მონაწილეობის მიღება არ შეუძლია:**

ა)  დამატებითი სემესტრის (ვადაგაგრძელებულ) სტუდენტებს;

ბ) სტუდენტს, რომელსაც წინა სემესტრის მონაცემებით არ აქვს ათვისებული სულ მცირე 25 კრედიტი;

გ) სტუდენტს, რომელმაც წინა სემესტრის მონაცემებით შეასრულა შესაბამისი საგანმანთლებლო პროგრამის მოთხოვნები და მიენიჭა (ან უნდა მიენიჭოს) აკადემიური ხარისხი;

**პროგრამის ფარგლებში შეღავათი შეიძლება მოიპოვოს** **(სოციალური კატეგორიის მქონე პირები):**

ა) სტუდენტმა, რომელიც არის საქართველოს ტერიტორიული მთლიანობის, თავისუფლებისა და დამოუკიდებლობისათვის საბრძოლო მოქმედების და სხვა სახელმწიფოთა ტერიტორიაზე საბრძოლო მოქმედების ვეტერანი ან მათი  შვილი ან/და არის საქართველოს ტერიტორიული მთლიანობისათვის, თავისუფლებისა და დამოუკიდებლობისათვის დაღუპულთა, უგზო-უკვლოდ დაკარგულთა და მიღებული ჭრილობების შედეგად გარდაცვლილის შვილი;

ბ) სტუდენტმა, რომელიც არის მარტოხელა მშობელი ან თავად არის ან იყო მარტოხელა მშობლის შვილი;

გ) სტუდენტმა, რომელიც რეგისტრირებულია სოციალურად დაუცველი ოჯახების მონაცემთა ერთიან ბაზაში და მისი ოჯახის სარეიტინგო ქულა ტოლია ან ნაკლებია 100 000-ზე;

დ) სტუდენტმა, რომელიც იმყოფება ან **ბოლო 3 წლის განმავლობაში** იმყოფებოდა **სახელმწიფო ზრუნვის ქვეშ** (სააღმზრდელო საქმიანობის განმახორციელებელთან, მიუხედავად მათი ორგანიზაციულ-სამართლებრივი ფორმისა და დაფინანსების წყაროსი)/**მინდობით აღზრდაში.**

ე) სტუდენტმა, რომელიც არიან მრავალშვილიანი ოჯახის (ოთხი და მეტი შვილით) წევრი;

ვ) სტუდენტმა, რომელსაც მინიჭებული აქვს იძულებით გადაადგილებული პირის - დევნილის სტატუსი;

ზ) სტუდენტმა, რომელსაც მინიჭებული აქვს ეკომიგრანტის (სტიქიით დაზარალებული) სტატუსი;

თ) სტუდენტმა, რომლის და/ძმა/მეუღლე ასევე არის ბსუ-ს სტუდენტი.

**სოციალური კატეგორიის დამადასტურებელი (შეღავათის მინიჭებისათვის საჭირო) დოკუმენტაცია შეიძლება იყოს:**

 ა) უფლებამოსილი უწყების (წინამდებარე წესის დამტკიცების დროისათვის - სსიპ - ვეტერანების საქმეთა სახელმწიფო სამსახურის) მიერ გაცემული დოკუმენტი, რითაც დასტურდება, რომ სტუდენტი არის საქართველოს ტერიტორიული მთლიანობისთვის ბრძოლაში დაღუპულის შვილი ან ცნობა საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროდან - მშობლის საქართველოს ტერიტორიული მთლიანობისათვის ბრძოლაში უგზოუკვლოდ დაკარგულად აღიარების შესახებ (ასეთის არსებობის შემთხვევაში) ან  სსიპ ვეტერანების საქმეთა სახელმწიფო სამსახურის მიერ გაცემული დოკუმენტი, რითაც დასტურდება, რომ სტუდენტი არის საქართველოს ტერიტორიული მთლიანობის, თავისუფლებისა და დამოუკიდებლობისათვის საბრძოლო მოქმედების და სხვა სახელმწიფოთა ტერიტორიაზე საბრძოლო მოქმედების ვეტერანი ან მათი  შვილი;

ბ)  შესაბამისი კომპეტენციის მქონე ადმინისტრაციული ორგანოს მიერ გაცემული დოკუმენტი, რომლითაც დასტურდება  მარტოხელა მშობლის სტატუსი;

გ) სოციალურად დაუცველი ოჯახების მონაცემთა ერთიან ბაზაში რეგისტრაციის მოწმობის ასლი (სარეიტინგო ქულა ტოლია ან ნაკლებია 100 000 –ზე);

დ) შესაბამისი კომპეტენციის მქონე ადმინისტრაციული ორგანოს მიერ გაცემული დოკუმენტი, რომლითაც დასტურდება  სახელმწიფო ზრუნვის ქვეშ ყოფნის ფაქტი და პერიოდი;

ე) მრავალშვილიანი (ოთხი და მეტი შვილით) ოჯახის წევრი სტუდენტისა და მისი და-ძმების პირადობისა და დაბადების მოწმობის ასლები;

ვ)  შესაბამისი კომპეტენციის მქონე ადმინისტრაციული ორგანოს მიერ გაცემული ცნობა, იძულებით  გადაადგილებული პირის (დევნილის) სტატუსის მინიჭების შესახებ;

ზ) შესაბამისი კომპეტენციის მქონე ადმინისტრაციული ორგანოს მიერ გაცემული ცნობა, ეკომიგრანტის (სტიქიით დაზარალებული) სტატუსის მინიჭების შესახებ.

თ) სტუდენტმა, რომლის მეუღლე/და/ძმა ასევე არის ბსუ-ს სტუდენტი - და/ძმის დაბადების მოწმობის/ქორწინების მოწმობის ასლები.

**შეფასების კრიტერიუმები და შეღავათის კატეგორიები:**

1. პროგრამის მიხედვით შეღავათის მინიჭებისათვის შეფასების კრიტერიუმია კონკურსანტის აკადემიური მოსწრება (სასწავლო პროცესში მიღებული შეფასებები), კერძოდ, წინა სემესტრში (როგორც ძირითადი ან/და დამატებითი პროგრამით ან/და საკუთარი ინიციატივით დარეგისტრირებული თავისუფალი კომპონენტში/სასწავლო კურსში) მიღებული ,,საშუალო შეწონილი’’ ქულა ტოლი ან მეტი უნდა იყოს 71 - ზე.

2.ამ მუხლის პირველი პუნქტით განსაზღვრული შეფასების კრიტერიუმის შესაბამისად საკონკურსო კომისია გამოავლენს კონკურსანტებს, რომლებსაც შეიძლება მიენიჭოთ შეღავათი:

**ა) პირველი კატეგორიის შეღავათი - სემესტრული სწავლის საფასურის 100 % - ის ოდენობით -**სტუდენტს, რომელსაც წინა სემესტრში (როგორც ძირითადი ან/და დამატებითი პროგრამით ან/და საკუთარი ინიციატივით დარეგისტრირებული თავისუფალი კომპონენტში/სასწავლო კურსში) მიღებული აქვს ,,საშუალო შეწონილი’’ ქულა ტოლი ან მეტი 91 - ზე;

**ბ) მეორე კატეგორიის შეღავათი - სემესტრული სწავლის საფასურის 70%-ის ოდენობით -**სტუდენტს, რომელსაც წინა სემესტრში (როგორც ძირითადი ან/და დამატებითი პროგრამით ან/და საკუთარი ინიციატივით დარეგისტრირებული თავისუფალი კომპონენტში/სასწავლო კურსში) მიღებული აქვს ,,საშუალო შეწონილი’’ ქულა ტოლი ან მეტი 81 - ზე.

**გ) მესამე კატეგორიის შეღავათი - შეღავათი სემესტრული სწავლის საფასურის 35%-ის ოდენობით -**სტუდენტს, რომელსაც წინა სემესტრში (როგორც ძირითადი ან/და დამატებითი პროგრამით ან/და საკუთარი ინიციატივით დარეგისტრირებული თავისუფალი კომპონენტში/სასწავლო კურსში) მიღებული აქვს ,,საშუალო შეწონილი’’ ქულა ტოლი ან მეტი 71 - ზე.

1. თუ შედეგების მიხედვით ორ ან მეტ სტუდენტს მიღებული აქვს თანაბარი ქულები,  უპირატესობა მიენიჭება წინა სემესტრების საშუალო შეწონილ ქულას.
2. პროგრამით გამოყოფილი შეღავათის ოდენობა ნაწილდება კატეგორიების მიხედვით. სტუდენტი, რომელიც ერთდროულად აკმაყოფილებს ამ მუხლის მე-2 პუნქტით გათვალისწინებულ ორ ან ორზე მეტ შეღავათის კატეგორიას, განაცხადის განხილვა მოხდება რიგითობის მიხედვით (პირველი, მეორე და მესამე კატეგორია).
3. იმ შემთხვევაში, თუკი შესაბამისი კატეგორიის შეღავათის თანხა სრულად არ გადანაწილდა კონკურსანტებზე (არ იქნა ათვისებული), დარჩენილი ოდენობა თანმიმდევრობით გადანაწილდება მომდევნო შეღავათის კატეგორიაზე.

დამატებითი კითხვების შემტხვევაში დაგვიკავშირდით:

579 50 69 69 ლაშა მიქელაძე;

593409398 გოჩა სურგულაძე

დეტალური ინფორმაციისთვის შეგიძლიათ იხილოთ თანდართული დოკუმენტები: